اكمال خلق الله تعالى. من ارسلهم للانسان بالشارع والمنهج. جاءوا حقا بالميزة وشموس كانت للدنيا. ونجوم تهدي الحياة ايران قد زكى ربي منهجهم سيراتهم امن وامان ان الحمد لله تعالى نحمده ونستعين به ونستغفره. ونعوذ بالله تعالى من شرور انفسنا ومن سيئات اعمالنا. انه من يهده الله تعالى فلا مضل
لهم يضلل فلا هادي له. اشهد ان لا اله الا الله وحده لا شريك له. واشهد ان محمدا عبده ورسوله ثم اما بعد. ربنا اتنا رحمته وهي لنا من امرنا رشدا. ربنا هب لنا من ازواجنا وذرياتنا وقرة اعين. واجعلنا للمتقين اماما. لا زلنا في
هذه سلسلة مباركة بناء الابناء على ضوء منهاج الانبياء. هذه المحاضرة التاسعة احنا لا زلنا في تلك المقدمة التأصيلية او التأهيل الى ان صح التعبير. آآ كنا وصلنا في الحديث بعد ما تكلمنا عن لماذا البناء ولماذا الابناء
لماذا الابناء ولماذا البناء ولماذا منهج الانبياء؟ اتكلمنا عن آآ بدأنا الكلام عن اركان البناء. واتكلمنا عن الباني والمبني والان حان موعد الشروع في الكلام عن البناء نفسه. وبرضو لا زلت اؤكد ان احنا بنرسم خريطة. يعني احنا بنرسم خريطة. احنا
اا بنحط معالم كبرى المفروض ان المعالم دي احنا لما هنقعد بقى نستعرض مسلا اا اا سيدنا اا ابراهيم سيدنا اا يعقوب هنحطه على ايه؟ على الخريطة دي. احنا هننزل على الخريطة. ماشي؟ بس هي اللي الخريطة دي في منتهى الاهمية. ماشي؟ طيب
وهي الفكرة كلها انا لما احب اعمل حاجة او انفزها من اهم النقاط ان انا اكون دماغي مرتبة. يعني اكون انا عارف انا بعمل ايه اه يعني زي ما ييجي معنا في خطوات كده الخطوات التشغيلية ان شاء الله هتلاقوا اللي فات ده هيفيدنا فيها جدا بازن الله. تمام؟ طيب احنا قلنا
اه بالنسبة للبناء احنا عايزين اه في حاجتين مهمين جدا. عايزين نعمل خطة اجمالية للبناء ونعمل خطة تشغيلية او تفصيلية. ماشي الخطة الاجمالية دي الى حد كبير ممكن هي تخص الاصول والخطة التفصيلية آآ او التشغيلية تخص التفاصيل
الخطة الاجمالية المفروض ان انا هناقش فيها اربع حاجات عايز اناقش المنشود خلاص انا عايز اعرف البناء المنشود مواصفاته ايه ما انا مهندس وتعاطيت قطعة ارض. فاكيد اول سؤال هسأله انتم عايزين مني يا ابني ايه
فيتقال لي مسلا عايزين نبني عمارة العمارة دي مواصفاتها ايه؟ شكلها ايه؟ عاملة ازاي؟ فلازم احنا المنشود ده لازم نحدده كويس ولذلك ده يتطلب مننا تأصيل وتحليل وتعليل ويتطلب مننا تنزيل وتفعيل وتمثيل. خلاص
النقطة اللي بعد كده لازم ابص على الموجود. ايه اللي يعني انتم دلوقتي بتقولوا لي احنا عايزين عمارة والعمارة دي مسلا عشر ادوار وكل دور في مسلا شقتين وكل شقة فيها اربع غرف وفيها مش عارف بلكونتين وفيها مش عارف حمامين. فين بقى انتم احنا فين الفلوس اللي معنا؟ احنا معنا ايه دلوقتي؟ احنا
فين ؟ طب فين مواد البناء اللي موجودة فين فين ؟ احنا فين بالزبط طيب وبناء عليه بعد ما نقوم محللين اللي موجود ده نيجي طالعين على المفقود نعرف ايه المفقود بالضبط
واتمنى يعني من خلال الاستعراض اللي فات كله ان احنا بنحلل في الموجود وبنحاول نستبين المفقود. بس تحديده مسألة مهمة لازم يتكتب الورقة والقلم انا ناقصني مع ابني الاهتمام بالايمان
باننا مهتم كويس بالابدان انا مركزة كويس على الابدان بس ناقصني الوجدان. يعني كل حاجة تبقى ايه لازم تبقى معروفة بالورقة والقلم بعد كده هنبدأ نشوف الجهود نفسها. الجهود موجودة. يعني انا يعني ما فيش حاجة اسمها اب او ام او وبأكد برضو
تاني معلم معلمة هو اللي عنده في الفصل هم ولاده. ما فيش حد اصلا ما بيبزلش جهد اصلا يعني كلنا شغالين وما احنا بنعمل ايه؟ اومال احنا العيال دول رامينهم في الملاجئ
ما هم معنا. ولزلك اللي احنا هنحتاجه بصورة اساسية اسمه ترشيد ترشيد للجهود بتاعتنا يعني الارتقاء بها ناحية الرشد او الرشد اللي هو انت يعني احنا بنجتهد وبنصرف وبننفق فلوس وبنبزل مجهودات رهيبة بس ما بنحققش النتايج اللي احنا ينبغي ان نحققها
ممكن نكون بنحقق النتايج اللي احنا اردناها بس النتايج التي ارادها الله هو ده السؤال ولزلك زي ما قلنا لما يبقى السن كبير او فاتتنا مراحل هنبقى مركزين في التسديد والتجويد. لما يكون السن صغير ولسه عندنا الفرصة سانحة
اكتر في البناء والتشديد وهننتقل منها على طول للخطة التشغيلية التفصيلية لا تضمن هتتضمن مجموعة امور بصورة اساسية اول حاجة فيها تسديد النية. انا خلاص بقى هشتغل دلوقتي انا خلاص نويت اشتغل
ايه المطلوب مني؟ اول حاجة نسدد النية ونتفقدها كويس جدا انا بعمل الكلام ده ليه ليه اصلا؟ يعني انا انا باربي الولد ده ليه؟ انا عايزة ابني البنت دي ليه
يبقى تسديد النوايا بشكل كويس النقطة اللي بعد كده ادراك الاهمية يعني ادراك اهمية اللي انا هقوم به دي خطوات تحضيرية مطلوبة في البداية ومطلوبة في الوسط ومطلوبة في النهاية
يعني طول ما انا شغال ابقى مستحضرها. مش حاجة هتيجي علي وتمر ده انا افضل طول الوقت مصطحب نيتي مستحضر لنية سليمة مدرك لاهمية اللي انا بعمله. طيب بعد كده توليد الدافعية توليد الدافعية. طيب تسديد النية ده عندي انا بصورة اساسية انا اللي
يا ابني تسدين يد الماء للباني ولا للمبني للباني. طيب ادراك الاهمية هنا ممكن يحضر الطرفين ان حبيبي بص احنا بقى عايزين ايه اه نقعد مع بعض كده نفكر انا المفروض اعمل معك ايه؟ انا دوري معك ايه
انا المفروض ربنا وضعني في طريقك انت ما اخترتنيش فانا المفروض اللي اعمله معك اللي ربنا وصى به فانا اتعلمت وعرفت ان انا المفروض اعمل معك واحد اتنين تلاتة اربعة
والكلام ده في منتهى الاهمية لان بانعكاسات على حياتك في واحد اتنين تلاتة اربعة يبقى اول ما نخش في ادراك الاهمية لازم الايه؟ الطرفين. الايه؟ الباني والمبني. تمام لما نيجي بقى لتوليد الدافعية لازم الطرفين
بس بصورة اساسية نصيب المبني هنا اكتر ان احنا نولد دافعيته ان هو ايه؟ يستمر معنا في الخطوة دي. ولزلك نفكر ازاي الدافعية دي تبقى حاضرة. ماشي وانا نفسي ازاي احافز على ان الدافعية دي متولدة على طول الوقت. خلاص
طيب بعد كده المفروض هنحدد المنهجية ايه المنهجية اللي انا هبدأ ابني بها بقى؟ هبني بانهي بانهي منهجية بالضبط الاقتصاد هنبني منهجية الوحي. ماشي؟ وهنا هحتاج انا النماذج الواقعية يعني انا لما باجي الحتة بتاع المنهجية دي
المفروض بعدها على طول الالية الية البناء ازاي؟ هاحتاج انا هنا لايه؟ للنماذج الواقعية هتخدمني في المنطقة اللي بعد الكلام ده اللي هو انا من منهجيتي عرفتها خلاص مسلا الايمان والعمران خلاص
الايمان والوجدان والابدان خلاص نشد لكن عايز انا آآ يبقى عندي نموزج انا بشوفه بعمل زيي بانسج على منواله فلزلك هنستدعي هنا بقى النمازج اللي احنا هناقشها بالتفصيل ان شاء الله. ونتعلم منهم بعض المهارات المهمة في القيام بالدور اللي احنا عايزين نقوم به
آآ النقطة الاخيرة آآ يبقى احنا قلنا تحديد المنهجية وتحديد الالية بس بين قوسين كده نحتاج في المنطقة دي هنحتاج النمازج الواقعية النقطة الاخيرة بقى هي مراعاة الاستمرارية ايه الحاجات التدابير اللي انا هاخدها عشان افضل مستمر في الكلام ده
حتى دايما نقول عليها بين التعلق والتخلق ان الامر ما يبقاش مجرد تعلق عابر لأ ده يبقى تخلق نستمر او تخلق دائر. ماشي؟ هم. اه على طول الوقت ان شاء الله. طيب. واضح كده
طيب احنا هنقف دلوقتي مع النقطة بقى بتاعة المنشود عايزين نحدد المنشود مين من حقه يحدد المنشود؟ الله وحدة سبحانه وبحمده لا شريك له لنا ولا انت ولا فلان ولا علان ولا الاستاز فلان ولا الشيخ فلان ولا المستشار فلان اللي يحدد المنشود من بناء الابناء اللي خلقه
لاستأمنا عليهم اللي اودعنا اياهم. مش احنا عشان لما هنيجي نسأل بين يديه هنسأل عن ايه عن اللي هو وصاني به انما لو انا حددت لك هتسألي عن كلامي انا
لو انت حددتي لنفسك مش هتسألي عن كلام نفسك اصلا هتسألي عن اللي ربنا سبحانه وبحمده لا سيما انه مش مستخبي يعني اللي ربنا يريده مش مستخبي مش بقى حاجة محتاجة بقى نروح نسافركم ولا لا نبور نطلع منكم ولا لا نمبور على زيمبابوي نطلع من زيمبابوي لا يعني ما كلام واضح وموجود وبين ايدينا
طيب انا اعرفه منين بقى المنشود ده؟ المنشود ده يا جماعة باختصار ان انا عايز اجاوب على سؤال يعني هتبني عمارة ولا فيلا عمارة شكلها ايه مواصفاتها ايه؟ لان المنشود ده هيفيدني جدا جدا جدا في تحديد المعايير اللي انا اقيس بها انا
صح ولا غلط واضح هو الموضوع مرتبط اصلا برضو بالنزام العمليات التعليمية اللي هو فيه مدخلات وعمليات ومخرجات فانا المفترض عملية البناء دي في مخرج انا مستنيه في النهاية المخرج ده شكله ايه؟ مواصفاته ايه؟ ايه المطلوب فيه
بس هو ده السؤال في حاجات عامة مطلوبة من اي مسلم مش انا ببني عبد لله فحاجة عامة مطلوبة يعني عادية ممكن نستبينها من اي سكة تاني بس في حاجات خاصة قوي تخص الابناء
احنا هنستبينها من خلال نصوص الوحي طيب هنجيبها منين تحديدا هنلاقي نصوص بتقول لنا الشخص عايزينه شكله ازاي ونصوص بتقول لنا نعمل ايه عشان نصل للشكل ده طيب هقربها زي الناس بتوع
الادارة كده ما يتكلموا في الرؤية والرسالة يقول لك الايه؟ الرؤية دي اللي هو انت شايفة نفسك ازاي بعد مش عارف قد ايه كده؟ اللي هو يعني في النهاية المنتج او المخرج شكله ازاي. والرسالة الطريق اللي انا هسلكه عشان ايه
اوصل للقصة دي هضرب ميثاق يعني مسلا انا اريد دلوقتي اني اصنع شخص يصح انه يوصف بانه عبد لله ماشي؟ اللي هي مرتبة العبدية مش العبودية ان مرتبة العبدية فوق مرتبة العبودية
وانه لما قام عبد الله يدعو. سبحان الذي اسرى بي عبده فالعبدية فوق العبودية تمام؟ لانها سقف العبودية الاختيارية ماشي؟ العبد يعني يقال انه ده الفرق بين عباد وعبيد وربك بظلام للعبيد
اه وعباد الرحمن مسلا. خلاص في مرتبة العبدية هي مرتبة واحد اختار العبودية فتم اصطفاؤه عبدا ماشي؟ فمسلا انا قلت عايز اوصل مع حد بيبني ده لمرتبة العبدية. خلاص يكون عبد لله حقا
ده كده المفروض رؤيتي حلمي هوصل له ازاي؟ مثلا باننا على سبيل المثال ان انا هعلمه لوحدي هرعاه ايمانيا ساؤدبه بالوحي ده كده ايه؟ يبقى ده النص اللي بيتكلم عن التأديب الرعاية ده بيحكي الطريق اللي انا هوصل من خلال اللي انا عايزه
تمام؟ يبقى احنا عرفنا الطريق للعبدية والعبدية ده هو المراد في النهاية. طيب عشان بس انا بقول احنا اشترطنا على نفسنا ان احنا ما نجيبش حاجة من دماغنا فاحنا هنشوف الاوصاف اللي احنا عايزينها. احنا عايزين طفل ما له
لو عايزين ابن ما له اول حاجة احنا عايزينه من الصالحين من الصالحين انا عايزينه صالح جبناها منين دي ؟ اول ما طلب قال ايه؟ الهب لي من الصالحين. انا عايز ولد صالح
يبقى انا عرفت المطلوب اهو من مين سيدنا ابراهيم انه لو ما طلب طلب الولد الايه؟ الصالح. واضح؟ طيب عرفت برضو الوصف ده من كلام سيدنا النبي لما قال اذا مات ابن ادم انقطع عمله الا من ثلاث هل منها او ولد صالح
يبقى اللي نجح انه يصل انه يبني ولد صالح ده اللي ما هينقطعش عمله واضح؟ يبقى انا عرفت برضو ان الوصف المطلوب انه يكون ايه؟ صالح تمام؟ طيب عرفناه من حاجة تالتة
مم مين يجيبها احسنت. لما سيدنا سليمان قال واصلح لي في انا لا عايز الزورية دي تصلح اصلح لي فيها يكون صالح ماشي طيب يبقى حتى الان ده وصف اهو اتوصف به المنتج اللي احنا عايزينه يخرج
طيب فيه وصف تاني عايزينه مسلم لله مش مسلم مسلم ما هو مسلم هو اخونا نصراني يعني ولا ايه؟ هو مسلم لأ عايزينه عايز الاسلام لله الاستسلام لله استاز اسلام اللي هو بتاع ايه؟ اذ قال له ربه اسلم قال اسلمت هو مش مسلم
ومسلم قال اسلمت لرب العالمين. استسلمت اذعنت. واضح طيب بس منين بقى جبناها مسلم دي؟ طيب آآ حتة مسلمين دي عرفناها منين لا سيدنا يعقوب لما يعمل ايه ابراهيم بنيه ويعقوب يا بني ان الله اصطفى لكم. والدين
الا وانتم مسلمون. احط مستهدف اهو احنا عايزين شخص صالح مستسلم لله عايش الاستسلام لله الاذعان عايش سمعنا واطعنا ماشي؟ طيب عايزينه يصالح مستسلم لله في اعلى درجات العبودية لله
لان في وصية تانية من الوصايا قال لهم ايه؟ ما تعبدون من بعدي. قالوا نعبد الهك. ها ايوة ايوة اله واحدا ونحن له مسلمون يبقى مسلم عايش التوحيد لله عايش لله
انه يكون واحد لواحد في طريق واحد يبقى المعنى ده حاضر نعبد الى اله نعبد اله واحدا انا عايز عايز ولد صالح ماشي؟ استسلم لله يعبد الها واحدا ما يبقاش اله هو اه
يبقى اله مولاها واضح ما يبقاش اله هوى. يبقى الهه مولاه. طيب كويس ممكن كمان نشوف اوصاف تاني لما قال هب لي من لدنك وليا. اه يبقى عايز واحد بيولي الله
عاوز عاوز وليي لله انا عايز اخرج ولي لله وانا لله وليه دي حاجة كبيرة اوي ايه يا عم اللي انت بتقوله ده! هو انا ولي اصلا ولا اعرف اطلع وليد! ده الولي ده بقى عشان يبقى ولي! ده لازم مش عارف يروح يقعد في الصحراء خمس ست سنين
ويعمل مش عارف ايه ويودي ايه قال ايه انت بتهرج كل مؤمن تقي فهو لله ولي هنخترع بقى والله ما بخترع الا ان اولياء الله لا خوف عليهم ولا هم يحزنون. الذين امنوا وكانوا يتقون
كل مؤمن تقي فهو لله ولي ده كلام شخصي ابن تيمية رحمة الله عليه طيب بس برضو موضوع الوالي ده صعب قوي يعني مش مش جاية معه يا ولية خالص
من عاد لي وليا فقد اذنته بالحرب مين الولي وما تقرب الي عبدي بشيء احب الي مما افترضته عليه. ولا يزال عبدي يتقرب الي بالنوافل حتى احبه. بس بيعمل الفرائض
ويسعى في الاستكثار من النوافل ولي ماشي عشان في ناس ايه قعدت صعبت امور يعني بصوا يا جماعة بصوا الامام الماوردي رحمة الله عليه كان تقريبا اورد في ادب الدنيا والدين
ان الله لم يأمر بشيء الا الا. والحق به ما يعين عليه في ناس بتحاول تصور لنا بعض اوامر ربنا وكأنها مستحيلات ربنا لم يأمر بحاجة لما يمدح طائفة لما يوصي بامر
بيبين طريقة الوصول له وبيأمر باشياء مستطاعة لا يكلف الله نفسا الى وسعها لا يكلف الله نفسا الا ما اتاها يعني ربنا ما يكلفنيش الا بحاجة اتاني اياها اصلا. يعني كل اللي بيطالبنا به هو ادانا القدرة على القيام به
بس احنا اللي ما نعرفش واحد عنده كنز ومش عارف يستثمره وهو حر بقى بل اعطانا من القدرات ما هو اوسع من المطلوب من التكليفات ولذلك لما ربنا يمدح منزلة او يثني على طائفة
يبقى احنا نقدر نكون الطائفة دي انما بقى للاسف الشديد احيانا النية الطيبة بتخلي الناس تصدر عبارات غير طيبة تصير الممكن مستحيل يعني يمكن دايما المثال اللي بضربه هنا لما مسلا نتكلم على الاخلاص ربنا امرنا ان احنا نخلص ولا لأ
وصانا بالاخلاص ولا لأ مها عن التفريط في الاخلاص ولا لأ ذم غير المخلصين. اقنعوني ازاي يكون زي بيأمرني بالصلاة انا اقدر اعرف انا صليت ولا ما اعرفش اقدر اقرا انا صليت ولا لأ؟ برضو اقدر اعرف انا خلصت ولا ما خلصتش
انا دايما قلت كده قلت ايه؟ ما اجزمش بكده بس اقدر اعرف اقدر اشعر ان لأ لعله كان خالصا انما يقول لك من من ظن انه مخلص فان اخلاصه يحتاج الى اخلاص. يبقى نقابل هنخلص امتى بقى ان شاء الله
اللي هو لازم تخلص وادي دقني لو اخلصت ما فيش حاجة اسمها ربنا يأمر بحاجة وتكون ايه مش مستطاعة ولا مستحيلة احنا بنسير الممكن مستحيلا كده المهم يعني فلما ربنا لما سيدنا آآ زكريا والهبلي من لدنك وليا
بابا عايز حد ولي لله مين الولي؟ كل مؤمن تقي يبقى كده انا خدت ابعاد تانية اهو في المنتج اللي انا بحاول ايه؟ استبين صفات المنتج اللي خارج المنتج ده حتى الان عرفنا انه صالح وعرفنا انه ايه؟ مستسلم لله ايوا لا في قبلها
ايوة هو عابد لله ايوة في حاجة مهمة ها الهه مولاه مش الهه هواه. اربع حاجات عرفناهم حتى الان الخمسة بقى عرفنا انه ولي يعني يوالي في الله ويعادي في الله
يعني مؤمن تقي يعني ملتزم بالفرائض بشكل واضح ويستكثر من النوافل مواصفات محطوطة طيب ويستوقفني جدا والله ان هم ما بيطلبوش الزرية دول بيطلبوا ذرية بمواصفات معينة هنبقى فاهمين ان الزرية بدون المواصفات دي تبقى نقمة مش نعمة
وما تزعلوش مني لعل ده من اسباب ان احنا بعض الناس ذريتهم كانت نقمة مش نعمة انه ما طلبش ذرية ما طلب ذرية له خلاص خد الذرية لك اللي انت عايزها
انما اللي هو قال هب لي من الصالحين فبشرناه بغلام حليم سيدنا اسماعيل الهب لي من لدنك وليا جاءه طيب في موطن تاني وصف اللي هو عايزه بصفة تاني وده يؤكد بس فكرة ان المخرج من زور له من زوايا ايه؟ كتيرة
الهبني من لدنك ذرية طيبة انا عايز اعيل طيب طيب يعني هو غلبان كده يعني قلت له انتم عليه مسكين مسكين يعني لأ طيب يعني طاهر لان الطيب من اوصاف الطهر
يعني احنا لما نقول اسماء القدوسية للرب سبحانه وبحمده. اسماء التنزه نقول السبوح والقدوس السلام الطيب ماشي؟ فالمرء طاب عن كده طاب يعني ايه؟ تطهر واستواه خلاص؟ يبقى ذرية طيبة يعني ايه
شف ده بعد تاني يعني متطهر عن الدنايا والنقاء والكلام من ده انا مش عايز ذرية ايه بقى متورط في مناكير وبيقعد يطلع عيني في يبقى ده واحد من مستهدفات ان المنتج اللي خارج يبقى ما له
اه ولزلك ركزوا بقى كت لما يسألوني قبل البلوغ نركز على ايه يا دكتور؟ اقول لهم ركزوا ان هم ما يتورطوش في مناكير ما تركزوش على ان هم يعملوا طاعات
التعاطي يتدربوا عليها بالراحة انما اللي لازم نكون فيه حاسمين حازمين المناكير ولزلك قلت المرحلة دي يتباعدوا بكل ما اوتينا من قوة عن اي سبب لاسباب المناكير اي صورة مناكير
لا لا لا بس صغيرين يا عم ما تهرجش لأ تعظيم الحرمات ما فيهوش سن والدليل حديث الحسن لما التمرة تمرة هو غلام صغير يمشي. ده لسه كان تلات سنين تقريبا
واخد التمرة والنبي ما قلش بقى ده عيل صغير وعديها له مش مشكلة وقل له ما يعملش كده تاني. فقال كخ وفي رواية اخذها من فمه والقاه قال وما شعرت في رواية اما علمت انا لا تحل لنا الصدقة
رغم انه ايه ده ممكن مش هيفهم الكلام اصلا ولزلك من سيدنا النبي اتعلمنا ان المناكير او تعظيم الحرمات خط ايه؟ ما فيهوش صغير وكبير انما الطاعات يفضل ايه ولزلك المستهدف بتاع المرحلة دي انه يبقى وصل لمرحلة البلوغ وما ايه؟ ما اتورطش في ايه؟ في مناكير
مش راح بقى دخل على مواقع اباحية ولا مش عارف صاحب بنت ولا مش عارف بيشرب سجاير ولا مش عارف ايه ما يتورطش في مناكير يبقى طيبا مطيبا ده مستهدف ليه بقى؟ لان هذا السن الحاجة اللي بيباشرها بيباشرها بدون وعي
بيتعلق بها وبيبقى صعب يسيبها هو اصلا مستوى العقل عنده بيختلف. يعني احنا بنقول عندنا في ما نسميه او يعني الوزايف الدركية بنقول ان العقل له وظيفتين الادراك ماشي والنقطة التانية الحجز والمنع الامساك
لادراكه الايه؟ والامساك. يمسك الانسان عن مين؟ يحجزه يمنعه الطفل قبل البلوغ الجزء بتاع الادراك حاضر ما فيش مشاكل ولزلك عندنا والناس اللي بتقعد تقول لك اصله مش هيفهم دلوقتي اخر عليه الفهم لأ من اربع سنين بيفهم. احنا شغالين معه في المتدبر كده
اومال ايه اللي ناقصه في فيما يتعلق بالعقل الامساك ان هو ما بيحجزش نفسه ما يمنعش نفسه ما عندوش قدرة ان هو يمنع نفسه عن حاجة لو تعلق بحاجة صعب ايه
يترك فلزلك بيصير من المستهدفات في مثل هذه المرحلة هو الايه؟ حجزه ومنعه. ان انا احوط عليه المناكير ما فيهاش فصال فلزلك كنت اقول مسلا مكسل في الصلاة شوية مش مشكلة
انما هيعمل منكر ستين مشكلة ولزلك لما كت بقول مسل البنت مسل اللي بندربها على الحجاب عادي ممكن خارجة بحجاب ايه؟ مسلا خارجة بلبس كده لابسة جيبة ولابسة بلوزة مسلا هو انتوا ايه عليها جيبة بلوزة؟ ما علينا. المهم
لابسة لبس يعني ايه؟ واسع كده شوية. وآآ يعني حاطة مسلا حاجة على راسها مش مش ساترة راسها قوي ممكن التقصير في الحجاب ده اسمح فيه بس ما سمحش في انها تبقى خارجة لابسة بنطلون ضيق وبودي وآآ شعرها مش عارف عاملة ايه وآآ ولا بتاع وكت
يعني ما اسمحش بالتبرج لانه التبرج ايه ما هو ده برضو تبرج بس ده تبرج ايه؟ هين. ده تقصير في الحجاب. يعني نقدر نقول انها محجبة بس ناقصها ايه؟ الحتة دي. انما دي متبرجة
فانا لما اقعد سايباها لغاية اتناشر تلتاشر سنة بتلبس كده واجي اقول لها بكرة الحجاب بكرة يعني خلاص هي عجبها الشكل ده وتعلقت به وولد في سنها معدي عليها ايه القمر ده مش عارف ايه كده يعني خلاص
وتيجي بقى تقولها بكرة الحجاب ولزلك فالمناكير لأ ما يعملوش مناكير ممكن الطاعات ايه؟ يكسلوا فيها ندربهم عليها واحدة واحدة. انما وقوع في مناكير لأ المناكير دي ما فيهاش فصال
هي دلوقتي مكسلة شوية يا ماما ما بعملش حاجة زهقانة. ابرك واحسن من انها تقعد بتسمع كليبات فيها حاجات عريانة ومش عريانة ولا تروح تخش على الانترنت تتفرج عليها على حاجات اباحية
ولا تكون مش عارف تقعد ليل ونهار بتلعب آآ بتاع ده بتلعب فيفا. كورة بس ما تتورطش في ايه في محرم ان الرجل لما بتيجي في المحرم دي ده ده مستنقع
استخراجها مش بيبقى سهل وبلاش الحوارات يعني لان اغلب الناس اللي ابتليت الناس اللي عايشة فيها دور العنترية لأ انا على فكرة بربي بنتي او بربي ابني على ان الحاجة تبقى قدامه ومش هيقع فيها. طيب حاضر ابادل
ليه احنا عندنا مناعتين لازم نشتغل عليه. المناعة الخارجية والمناعة الداخلية ده مش وقت المناعة الداخلية اصلا دي مش فكرة احنا احنا بنقوي المناعة الداخلية. كل شغلنا على المناعة الداخلية بيزهر بعد البلوغ
ما بيزهرش في المرحلة دي خالص لانه اصلا مسألة التعقل اللي هي الامساك عنده ضعيفة فهذا هذا الهوى قد يغلب على العقل انما بقى لما بعد ما بيخلص ما بيبلغ
قدراته العقلية من ناحية الامساك بتزداد جدا ويقدر يحبس نفسه ولدرجة مسلا انت ممكن لو دخل معك في عند ان في حاجة بيحبها ممكن يقعد ما يعملهاش ايه يعني يقعد شهر مش بيعملها. انما لو عيل صغير بعد يومين تلاتة تلاقيه راجع في كلامه ويجي يبوس راسك يا ماما ومش عارف ايه وبتاع. ما يقدرش يقاوم. لا يتمالك
انما لما بيكبر لا بيتمالك لما يصل البلوغ بيتمالك ولذلك كل المجهودات اللي انت بتبذلها في انك تعمل له الحدود والحواجز دي بتظهر بعد البلوغ وده اللي حصل مع سيدنا يوسف
ان هذا الذي كان كان حصاد بناء في المرحلة دي بشكل واضح زهر في اللحزات دي كان بناء واضح على البرهان لولا ان رأى برهان ربه بناء واضح على المراقبة
على ان الله عليم حكيم حاضرة عنده المهم ودي انا بنتعرض لها بالتفصيل ان شاء الله المهم الشاهد هنا احنا بنقول لزرية ايه؟ طيبة. يبقى انا عايز انا عايز دلوقتي الايه؟ المنتج اللي خارج من مواصفاته انه ايه
طيب طيب بمعنى المفروض انه طاهر ومتنزه عن نقائص والدنايا بصورة اساسية طيب المادة دي نفسها بتطلق برضو على الاستواء تطلق على الاستواء يعني ناضج النضج النضج ده طبعا كلمة احنا بنقولها برة بس القرآن بيستعمل كتير لفظة الاستواء. ولما بلغ اشده واستواه
الاستواء النضج يبقى انا ما بين عنيا من مستهدفاتي المفروض ان الطيب بمعنى متنزه وطيب بمعنى مستوي ناضج استواء طيب من مواصفات المنتج اللي هيخرج انه يبقى قرة عين ربنا هب لنا من ازواجنا وذرياتنا قرة اعين
احنا بنطلب كده طيب يبقى قرة عين يعني عيني تقر به تقرب اليه اذا اجتمعت المصطفى الحاجات دي لا النص نفسه بيقول وجعلنا للمتقين اماما عيني تقرب امامته للمتقين ان يكون اماما للمتقين
يبقى هنا البعد اللي هنضيفه بصورة اساسية في المنتج اللي خارج ان يكون امام للمتقين. امام تقوى مش بس متقي الامام بايه؟ تقوى. رأس في التقوى يأخذ بيد غيره الى التقوى
يعني هيحضرنا جدا ان سيدنا ابراهيم لما واذ ابتلى ابراهيم ربه بكلمات فاتمهن دايما نقول كان سبحان الله وده مطلوب في الباني البيان انه لما يختبر بكلمات الله يتم حقوق كلمات الله
الشرعية والكونية الشرعية الاوامر والنواهي العمل بكتاب الله والكونية. خلاص؟ قدرية يعني يعني لما ربنا مسلا ربنا يقدر عليه حاجة يرضى فلما اتم كلمات الله والقيام بحقوق كلمات الله. كافأه الله
قال اني جاعلك للناس اماما طيب لما جاءت هذه المكافأة شاغله اوي ذريته قال ومن ذريتي؟ قال لا ينال عهدي الظالمين طيب يبقى لما طلبوها لهم ما جتش في حين
ان هو هو سيدنا ابراهيم لما نبص ربنا بشره بائمة من ذريته يعني هو دلوقتي لما قال ومن ذريتي قال انا لوحدي الظالمين طب هل من ذريته اللي نال الامامة دي
واضح سؤالي؟ ان هو طلبها للذرية ككل فربنا قال لا ينال عهدي الظالمين دلوقتي من ذريته اللي نال الكلام ده مين؟ سيدنا محمد صلى الله عليه وسلم. القرآن نفسه بيقول ان هو في حد من ذريته
اقول لكم في سورة الانبياء ربنا سبحانه وبحمده بيقول ووهبنا له اسحاق ويعقوب نافلة وكلا جعلنا صالحين المنتج اهو اللي هو طلبه هو طلب ايه؟ هب لي من الايه من الصالحين اهو
ووهبنا له اسحاق ويعقوب نافلة وكلا جعلنا صالحين. نافلة على مين على اسماعيل هو طلب اسماعيل طلب واحد فوهب الله له ايه؟ اسحاق ويعقوب نافلة وكلا جعلنا صالحين ده كان عنده حلم تاني غير ان يبقى صالحين
حلم الامامة في الدين وجعلناهم ائمة يهدون بامرنا واوحينا اليهم فعل الخيرات. واقام الصلاة وايتاء الزكاة وكانوا لنا عابدين كان مستهدفتي في المنتج اللي هيخرج نبقى ايه امام في الدين للمتقين
ما اعرفش يا دكتور كده بتقول حاجة كبيرة قوي يا اخي امام طب يا عم نعمل مأموم صعبة اوي دي ؟ لا مش صعبة. بالصبر واليقين تنال الامامة في الدين
وجعلنا منهم ائمة يهدون بامرنا لما صبروا وكانوا باياتنا يوقنون لو نجحنا ان احنا نصنع منتج بيصبر على الطاعات ويصبر عن المنكرات. ويصبر على المقدورات خلاص كده معنا الصبر واليقين
عنده يقين في الموعودات يقين في الوعد والوعيد يقين في الموعودات يحمله على ان يستفرغ كل الطاقات يبقى عندنا كده وكده حبس النفس على مراد الله في في المأمورات والمحظورات والمقدورات
واستفراغ الطاقات في العمل للموعودات حد بيعمل كده منتج لو احنا خرجنا المنتج ده يبقى ايماء جعلنا منهم ائمة يهدون بامرنا لما صبروا وكانوا باياتنا يوقنون. طيب تقريبا ده اغلب ما ورد في القرآن من مواصفات المنتج المنشود في بناء الابناء
وحنا استبناه من النصوص. انا قلت انا لا من حقي ولا من حقك ولا من حق اي حد. يحط شكل المنتج اللي خارج. شكل المنتج اللي خارج اللي يحطه اللي امرني اللي وصاني اللي اتحفني بالتحفة دي اللي اعطاني الابن ده او اعطاني البنت دي. هو سبحانه وبحمده وحده لا شريك له
من حقه ان يضع مواصفات هذا المنتج المنشود. ماشي؟ نروح للسنة هو طبعا احنا ما عملناش استقراء تام بس عندنا شوية اشارات كده. النبي صلى الله عليه وسلم لما اتي بمولود
فدعا له ماذا قال طبعا مشهور اللي احنا لما حد بيتولد له حد نقول له بورك في الموهوب وشكرت الواهب وبلغ اشده ورزقت بره. وده يعني يعني في الغالب ضعيف
يعني العلماء بيتكلموا في اسناده كتير يعني بس فيه نص صحيح احنا ما نعرفوش ومش بنقوله اللهم بارك لهم فيه واجعله برا تقيا هذا ما يدعى به للولد. اللهم بارك لهم فيه واجعله برا تقيا. وهذا حديث صحيح
اللهم بارك لهم فيه واجعله برا تقيا طيب دلوقتي احنا امامنا تلت حاجات وكانها مواصفات للي احنا نريده للولد ده مش دعا له باللي ينبغي ان يكون عليه طيب اول حاجة
يكون مباركا ان يكون مباركا يعني ايه مبارك البركة في لغة العرب بتدور حوالين تلات معاني مم ايوة نقول بقى لما يسأل السؤال بشكل تاني نجاوب. ها الاول اول حاجة ايه
المعنى الخاص جدا بالبركة في لغة العرب الثبوت الثبوت بركة الناقة خلاص ثبتت في مكانها. انتم حتى بتستعملوا الكلمة دي هنا. لا مش بركة بركة دي ده بركة دي بتاعة هاجر اللي هي بتاع
ايوة اقعد اقوم اه كده. فالبركة الثبوت بالاساس يعني ربنا يبارك في حاجة يعني ايه؟ ثبتها لي بارك لي في صحتي ابقى لي عليه بارك لي في في في زوجي ابقى لي عليه. بارك لي في كده. تمام
يبقى الثبوت بصورة اساسية ده المتميز في البركة وده كان كلام النحاس اوردوا عن القرطبي وغيره المعنى التاني في البركة اللي مهم برضو في البركة التنزه عن المكدرات يعني الشيء اللي بورك
ما فيهوش مكدرات فربنا مسلا يبارك لك في رزقك ما يبقاش فيه شبهات مال حرام يبارك لك في صحتك ما تبقاش متكدرة بحاجة تسبت بس ممكن تثبت وفيها ايه؟ مكدرات. لأ البركة مش عايزين مكدرات
المعنى التالت في البركة النماء والزيادة فممكن تثبت وما فيهاش مكدرات بس ما بتايه ما بتزدش فلما بتدعي بالبركة في حاجة لما تطلبي البركة في حاجة او بتدعي لحد بالبركة دي المرادات
معلش والله برضو مشكلة تانية. احنا اصلا مش عارفين حميدة بنقول ايه يا رب ارحمني يا رب ارحمني يرحمني يا اسطى. خلاص؟ او عندي تصور ما يعني فانت لما تقولي ربنا يبارك لي او تدعي لحد بالبركة انت اقصدي التلات حاجات دول
الاولى السبوت والتانية التنزه عن المكدرات والتالتة او المنغصات. ليه؟ الزيادة والنماء طب عايزين ولد مبارك يعني ايه خير ثابت فيه. ربنا يبقيه لنا على خير. يبقيه على خير. خلاص
يبقيه ما كانت الحياة خيرا له ماشي التانية يعني يبقي الخير عنده التانية يتنزه عن المكدرات هو نعمة ما يبقاش فيه ما يضايقناش بقى ويزعلنا ويعمل حاجات كتيرة تكرهنا في عيشتنا ويبقى عنوان يعني شقاء بالنسبة لنا
في الخير ويزيد في الطاعة ويزيد في البر طيب ولذلك الشخص المبارك يبارك شخصي مبارك يبارك لان ده بعد تاني في البركة. وجعلني مباركا اينما كنت يعني كل ما يكون تحل البركة
طيب يعني البركة يا صلاح والمباركة اصلاح طيب اللهم بارك لهم فيه واجعله برا تقيا تقيا به كده بتتعانق وجعلنا وجعلنا المتقين ايه؟ امام. وبتتعانق مع الولي الذين امنوا وكانوا يتقون. خلاص
عشان بس تعرفوا انها كلها مش كواحدة اومال باقي برا دي ؟ مين البار مين البار احنا لنا كتاب يعني اوصي به الناس اللي رايحة الحج ان شاء الله او حتى لو يعرفوا حد رايح الحج هو موجود على صفحتي على التليجرام اسمه الطريق الميسور الى الحج
المبرور كت حررت فيه مصطلح البر المادة دي عند العرب بتدور حوالين معاني اول معنى بتدور حواليه الصدق البر الصادق في الاقوال والاحوال مش كداب واحواله واعماله بتتطابق مع مزاعم واقوال
فالبر الصادق خلاص يقول له برت يمينك يعني ايه صدقت البر الطائع البر يطلق على الطاعة البر المخلص المتنزه البر المخلص المتنزه البر المحسن ان البر والاعطاء ماشي؟ يبقى ده البر. انا عايز ولد بر في المواصفات التالية نكون
صادق فاقواله احواله ويكون طائع لله ويكون مخلص متنزه متنزه التنزه هو فيها الاساس يعني متجرد يعني اه والرابعة عنده في الاحسان والعطاء والكلام ده. ماشي؟ برا تقيا. خلاص التقية عرفناها
اتقي ده يوصل له ازاي ان هو يكون عنده خشية لله من خشية لله ماشي؟ حاضرة في قلبه. الخشية دي هي خوف ناشئ عن علم مع محبة وتعزيم. ماشي يبقى قلبه كده قلبه فيه خشية لله يعني فيه خوف نشأ عن علم بالله
معه محبة وايه وتعظيم. الخشية دي بتدفعه انه يعمل ايه ان يضع بينه وبين ما يغضب الله وقاية ازاي يعظم الشعائر فيفعل المأمورات. ويعظم الحرمات فيترك المحرمات ماشي؟ عايز اصنع النموزج ده
لأ مش الورق لأ الورع ده ترك الحلال الورع ده انه يترك حلال كده يترك يعني ما ايه؟ ما اشتبه عليه. لأ التقوى مش كده خالص تقوى بشكل واضح اهو وحد عرف الله هو خوف ناشئ عن علم معه مزدان بمحبة وتعظيم
ولزلك اللي يحط بينه وبين المعاصي حاجز بس مش من باب خشية الله يبقى تقوى يعني عزرا يعني اللي بيعمل شوية تدابير كده عشان ما يجيلوش ايدز ما هو بيتجنب الفاحشة
رايح عايش في فرنسا مسلا ويتجنب الفاحشة عشان ما يجيلوش ايه ايدز بيعملها من خشية الله لأ دي مش تقوى التقوى هي الدافع عليها الحامل لها ايه؟ خشية الله الخشية دي تيجي ازاي بانه يعرف ربنا
لما يعرف ربنا كويس يبدأ قلبه يمتلئ رهبة من الله فهي هو خوف نشأ انا علم معه محبة وتعظيم فيخليه يعمل ايه؟ يضع بينه وبين ما يغضب الله ايه؟ عشان بقى بيحب ربنا وفي نفس الوقت بيخشى غضبه. وفي نفس الوقت بيعزمه. فكل الحاجات اللي تغضب ربنا بيحط بينه
اسمها ايه؟ حاجز. يا جماعة الموضوع بيحصل عندنا احنا اصلا في الدنيا يعني مسلا لما تبقى زوجة هي عارفة ان زوجها مسلا بييجي من برة بيبقى جاي جعان جدا ومش مش مستحمل بقى ان تقول له استنى لسة هطبخ واعمل واودي
فهي بتعمل ايه لأ بتبقى عاملة حسابها من بدري بتبقى خلاص طابخة من الصبح لقى مسلا كده لقت نفسها ممكن تأخر ولا حاجة تحصل تتصل تجيب اكل جاهز. يقوم يخش من البيت يلاقي البتاع جاهز
خلاص والا العفاريت هتشتغل بقى والدنيا ما طب هي ايه اللي حملها على كده هو ده ده اتقاء طب معلش الاتقاء ده نشأ عن ايه برضه خايفة خايفة تعمل ايه
تزعله طب ليه خايفة تزعله؟ بتحبه وبتعزمه لان احنا دايما عندنا ازمة متصورين ان الخوف كله خوف المقت. فيه خوف تاني مهم اسمه خوف الفوت يعني مش لازم انا اخاف يبقى خوفي
خوف المقت فيه خوف تاني اسمه خوف الايه؟ الفوت يعني مش لازم خوفنا من ربنا دايما يصوروا لنا خوفنا من ربنا ان كله خوف ايه؟ مقت فنبقى واحد يقول لك لأ انا ما بيجبش معايا الخوف ده بصراحة. وخاف لي يعني
في خوف تاني اسمه خوف فوت خوف ان يفوتني رضوانه ان يفوتني الفردوس الاعلى. يفوتني جواره في الجنة. ان اخسر معيته خوف الفوت وخوف المقت زي بتاع كبر مقت عند الله ان تقولوا ما لا تفعلون
فاحنا الخوف واخدينه في اتجاه واحد اللي هو اتجاه الايه؟ المقت فعالي خوف لما لما عرفت الله وعرفت مقام الله صرت اخاف فبقيت بخاف ايوة خاف مقت المط هو خاف الفوت
عاد اخاف دي ودي وده مشتمل على حبه وتعظيم لله. هذا حملني على ان اه استفرغ وسعي. في الاخذ بالاسباب لتجعل بيني وبينه ما يغضب الله وقاية ايه بقى اللي يغضب ربنا
حاجتين ان انا ما اعزمش الشعائر او ما اعزمش الحرمات ما عزمش الشعائر ما فعلش المأمورات. لا اعظم الصلاة او ما عظمش الحرمات ده حرام هذه اعراض محرمة هذه اموال محرمة
هذا يغضب الله فنضع بيني بقى وبين المال الحرام ده لأ لأ بص انا ما تشتريش معي فلوس. انا ممكن الفلوس بتاعتي تخش على الفلوس دي خليني في الامان بتعزم القرش الحرام
لا لا بص انا مش آآ لا انا مش هروح المشوار ده. بس كده انا ممكن اخرج وقت الصلاة لأ مش اا يعظم الشعيرة فالتدبير اللي خده ده ده تقوى
هي دي التقوى انما بقى اللهم اجعلنا من المتقين والكلام ده اللي هو احنا ايه التقوى؟ اللهم اجعلنا من المتقين. خلاص السلام ربنا ما بيأمرش بحاجة وما بيبينش تتعامل ازاي. طبعا الكلام ده في في تفاصيل كتيرة موجودة في الوحي. العبودية دي والتقوى هتلاقوها حاضرة بقوة في صورتين
سورة البقرة وال عمران ده عايز يشوف كده بقى ميادين التقوى ومجالاتها وازاي تتطبق وسكتها تلاقيها حاضرة في صورتين بشكل واضح لانهم مليانين مأمورات ومحذورات. وخصوصا البقرة ماشي؟ طيب يبقى احنا قلنا عايزين عايزينه بر ايه
تقي وجبنا منين بقى تقي دي اللهم بارك لهم فيه واجعله برا تقيا طيب في عندنا حاجة تاني كده ممكن برضو نستمدها من النصوص وان كانت الى حد كبير هتبقى طريق مش آآ مش صورة
بس اه انه يكون صاحب ادب وخلق حسن قال رسول الله صلى الله عليه وسلم ما نحل والد ولدا افضل من خلق من ادب حسن. وفي رواية من خلق حسن
طبعا في في كلام في في اسناد الحديث ده يعني بعض العلماء بيضاعفوه بعضهم يصححوه. آآ لكن الراجح ان شاء الله تحسينه حتى على الاقل النبي صلى الله عليه وسلم بيقول انا
ما قدمتش مش هاقدم لابني حاجة اعزم من ادب حسن او خلق حسن ماشي يعني بيقول ولزلك ضحك كده حط لي مستهدف اهو اني اخرج ايه ولد مؤدب او صاحب خلق حسن
حسن الخلق مم طيب يعني ايه مؤدب عشان برضو دي انا كل واحد هو دماغه يعني ايه مؤدب السلوك يعني اه يعني هو بعد كده كيوت كده ازيك يا خالتو وكده يعني
سبيطاطي راسه كده ولطيف يعني. صح؟ بيزعقش ما بيقولش الفاز مش حلوة يعني ده من القصور في فهم مفهوم الادب او مفهوم الخلق حاصروا على التعاملات مع الاخرين لأ يعني النبي صلى الله عليه وسلم مثلا
في في وصف السيدة عائشة لما تقول فان خلق رسول الله صلى الله عليه وسلم كان القرآن ما تقصدش تعاملاته مع الناس بس ما تقصدش ده بس تقصد انه كان متخلق بكل ما جاء في القرآن
اللي جاء في القرآن بيخص تلات ميادين بيخص التعاملات مع الاخرين قصة تعامل مع الله قصة تعامل مع النفس فهو صاحب خلق حسن مع الله هو الشخص الكنود اللي بينسى نعم ربنا صاحب خلق حسن مالا
هي الاخت اللي بتأسر في شكر ربنا. تاكل وما تشكروش. تشرب وما تحمدوش. ينعم عليها بنعمة وتنساه. دي دي اخلاقها مع الله يعني تخيلي كده لو انت عايشة كده مسلا مع جوزك في البيت ومسلا تعملي الاكل ها الاخبار الاكل ايه ؟ كويس
كان تعبان وشايف ما بيقولش شكرا خالص تعتبريه حد بيتعامل كويس تخيلي انت ما بتقوليش شكرا خالص لربنا ما بتقوليش الحمد لله ناكل ونشرب وتمام وزي الفل وفرحانين ومبسوطين ونبقى عيانين ويشفينا ونبقى مكروبين ويفرج عننا ونبقى لا ده فيما هو ابشع من
نبقى قلقانين من حاجة وخايفين قوي ومكروبين ومش عارف ايه وبتاع وبعدين ربنا يكرمنا وتعدي بسهولة ما يرجعش بقى يقول الحمد لله يقول كنت مدي الموضوع اكبر من حجمه صح
اجرام سوء ادب مع الله ما يقولش والله ربنا كريم ده انا كنت قلقان جدا والله ما عارف ربنا يسرها لي ازاي ده انا ما استحقش يسرها لي كده ده كريم والله لطف به
لأ كت مدي الموضوع اكبر من حجمه فهل ده بقى صاحب ادب حسن ولا خلق حسن مع الله لزلك احنا لما بنقول لو انت عايزة ولد مؤدب وولد مش عارف احنا مسلا عندنا في المتدبر اول ادب يتعلمه اول خلق بيتعلمه
ادب التواصل مع الله اللي بتعلمه له الفاتحة فده بيتعلمه ازاي يتواصل مع الله هو عايز يتواصل مع الله يستعين بالله ازاي بيتعلموا الخلق ده انه لما ييجي يتواصل مع الله يبدأ يقول الحمد لله رب العالمين
ويثني عليه برحمته ويثني ادب التواصل مع الله خلق التواصل مع الله عشان اول اول ميدان من ميادين تحسين الاخلاق وتجويد الادب ميدان الخلق مع الله الادب مع الله ادي كده ميدان الخلق مع الناس والادب مع الناس. بعد كده الخلق مع النفس والادب مع النفس
مع النفس؟ ايوة مع النفس خلقه مع نفسه ايه بيسوس نفسه ازاي ما ده واحد من الحاجات بقى اللي هم الجماعة بتوع اسمها ايه دي؟ بتوع التنمية البشرية اللي هيقعد يقول لك ادارة الزات ومش ادارة
زات وبتاع رخصة قيادة الزائد اللي هو اصلا المفروض هو عندنا في الوحي هو سياسة النفس سياسة النفس كيف يسوس المرء نفسه وده ميدان داخل جوة تزكية النفس كيف يزكيها؟ يسوس النفس دي ويزكيها ازاي
اللي هو الادب مع النفس الخلق مع النفس فده يتعلمه تعلم ازاي هو يقدر يشجع نفسه يروح يقضي مصلحة ولما يبقى محبط يتصرف ازاي ولما نفسه تبقى مايلة كده للشر يتصرف يعمل ايه
ولما يبقى غضبان بيسوس نفسه ازاي واضح مفهوم الادب والخلق احنا عايزين حد كده عايزينه هو تأدب او تخلق بالايه بالحاجات دي. ماشي طيب ولزلك العملية اللي انا هقوم بها ممكن بقى اسميها من الباب ده تأديب
هاؤدبه يعني خلاص؟ عشان كده حتى النبي صلى الله عليه وسلم في يعني وخصوصا للبنات يعني النبي صلى الله عليه وسلم في البنات بالزات اه قال من ابتلي من هذه البنات بشيء
طبعا مش ابتليا بتاع البلوة هي مش مصيبة ولا بلوى لا بالعكس ده النبي صلى الله عليه وسلم قال لا تكرهوا البنات فانهن المؤنسات الغاليات حديس صحيح ماشي لا تكرهوا البنات فانهن المؤنسات الغاليات ودي حقيقة
البنت في البيت دي كده آآ يعني بيت مش مش مزبوط ان ما فيهوش بنت يعني لما واحدة تيجي تقول لي انا عندي تلات صبيان اربع بقول لها كان الله في عونك. يا ربي دي كده بتلطف الجو. البنت دي
في البيت بتبقى حاجة كده فالمهم يعني فانهن المؤنسات الغاليات ده حديس صحيح. فابتلي يعني اختبر علشان هي المرأة دي او البنت غالية على الله غالية عند الله فربنا النبي بينبه الشخص اللي جت له بنت انك اختبرت فيها
اختبرت في ايه فادبهن واحسن اليهن الا كنا حجابا له من النار في رواية كنا سترا له من النار البنت دي نعمة كبيرة يعني هي نعمة في في في مجيئها هي سبحان الله البنات لطاف في كل حاجة
ولما البنت بتتمرد ولا بتروح بتبقى في الغالب بتبقوا عاملين زي الجمال الجمل بيفضل شايل شايل شايل شايل شايل شايله بايه لما بينفجر بينفجر يعني سبحان الله الجمل ده شرس جدا
بس الشراسة دي بعد قد ايه؟ بعد وقت طويل جدا. فهي البنت مسلا لما واحدة يبقى عندها بنت وصلت للصورة دي في الغالب لانها بتبقى ايه او هي متربية في بيئة شرسة
يعني بيئة كلها مشاكل وخناقات ومش عارف وايه فهي بتتعلم الشراسة. انما الاصل في البنت كده الاصل في البنت ان دي منة سبحان الله فيها اللطف وفي كل حاجة في في ولادتها سهلة في آآ في رضاعتها ومش عارف ايه سهلة. حتى في الحمل اللي بتحمل في ولد ما يعني بتتمرمط اكتر
البنت اصلا احنا حتى عندنا في الطب ان الولد حركته ايه كتيرة جدا ويضرب عمال يضرب يعني البنت بتبقى لطيفة جدا في بتيجي في الرضاعة والكلام ده برضه بتبقى لطيفة وهادية في الجملة يعني. انا بقول على الغالب ان بس في كده كده عيال في اصلا بنات آآ
مزعجات يعني بس في الغالب كده في الرزق مرزوقة مرزوقة يعني سبحان الله! يعني آآ انا مسلا خديجة وعائشة مقارنة بالصبيان لأ يعني تيجي تيجي من هنا يجي وراها ايه خير كبير كده
يعني خير كبير. قلت له سبحان الله لان الناس بتتصور دايما ان البنت فربنا يعني بتصور ان البنت مش عارف ايه وبتاع وقد لا يفرحوا. الحمد لله يعني الكلام ده ما عدش بس طبعا
اللي دماغها دي ما بتخلصش يعني ما بتخلصش من العالم يعني آآ في الحقيقة يعني هي البنت اصلا في البيت دي رحمة كبيرة من الله رحمة كبيرة من الله سبحانه وبحمده
فاللي عندها بت تقعد تبوس في راسها دوت. طيب المفروض لو ما فيش بنات صغيرين يقبضوني على الكلمتين دول. طيب المهم الله يكرمك. اللي عندها الاولاد بس. الله يكون في عونها. لا صعبة اوي. واحدة عايشة في وسط رجالة جوزها
واربعة جوز تاني يعني ولا تلاتة جوز تاني يعني حاجة صعبة كفاية الراجل يعني. الله المستعان خيرا ان شاء الله. آآ هو سبحان الله يعني ربنا لما يرقب المرأة في آآ في زريته ما تفرقش
ولد من بنت من بس اقصد يعني عشان فكرة بس دايما النظرة للبنت والكلام ده انها ايه لأ يعني ولزلك يا جماعة برضو فكرة البنت اللي هي اللي بتعصي ربنا ومتمردة وكلام من ده حتى في الطاعة البنت قريبة من الطاعة جدا
قريبة جدا من طاعة ربنا وبتتأسر بسهولة وبتستجيب ما بتوصلش للصورة دي الا بعد ايه بقى ده حاجات او بعد بقى اهمال كبير لنا او احنا مسلا نترك الحبل على الغارب. يعني البنت يعني البنت تحتاج للحدود الضابطة اكتر من العلا
يعني البنت بالزات تحتاج لحدود ضابطة اكتر من لان اصلا الغالب في المؤمنات انهن غافلات غافلة فممكن تتورط بسهولة انها غافلة مش مغفلة يعني هي غافلة. يعني بتبقى مش مركزة اوي وعندها حسن نية
ببراءة كده فقد تقع في هذه الاشياء كثيرا يعني طيب ناخد استراحة